Јавно водопривредно предузеће                                  
 ______________________________

„Србијаводе“ Београд                                                    
 ______________________________

Булевар уметности 2А                                                     
 ______________________________

Број:                                                                                   
 Број:

Датум:                                                                                
 Датум:

МОДЕЛ УГОВОРА
о јавној набавци услуга:

Израда и иновација техничке документације у оквиру реализације пројекта изградње бране и акумулације „Ариље - профил Сврачково“
ЈН 127-2024
закључен између уговорних страна:
1. Јавног водопривредног предузећа „Србијаводе“ Београд, Булевар уметности 2А, матични број:17117106, ПИБ: 100283824, текући рачун: 200-2402180102045-07, које заступа директор Горан Пузовић, дипл.инж.пољ. (у даљем тексту: Наручилац)

и

2. _____________________________________________________________________________ ул. __________________________________________, матични број:___________, ПИБ: _____________, текући рачун:________________________ које заступа __________________________________
_________________________________________________________________________________ ул. __________________________________________, матични број:___________, ПИБ: _____________, текући рачун:________________________ које заступа __________________________________

 (у даљем тексту: Извршилац)

(Напомена: уколико се подноси заједничка понуда, као уговорне стране на страни Извршиоца се уписују сви чланови групе понуђача)

Уговорне стране сагласно констатују:

             -  да је Наручилац, на основу Закона о јавним набавкама („Службени гласник РС”, број 91/19 и 92/23) спровео отворени поступак јавне набавке услуга: Израда и иновација техничке документације у оквиру реализације пројекта изградње бране и акумулације „Ариље - профил Сврачково“, ЈН број 127-2024;

· да је Извршилац доставио прихватљиву понуду број _______ од ________ 2024. године, (у даљем тексту: Понуда) са структуром понуђене цене; 

· да је Наручилац уговор о јавној набавци услуга који су предмет овог уговора доделио Извршиоцу на основу одлуке бр. ___________ од ______________2024. године, која је објављена на Порталу јавних набавки дана ____________;

· да Извршилац ангажује подизвођаче:
1) ____________________________________________________________ са седиштем у _________________________, мат.бр._______________, ПИБ:________________, за услуге: _____________________________________________________________________, којем ће се плаћање вршити непосредно од стране Наручиоца/непосредно од стране Извршиоца, на текући рачун број:________________________, за део уговора који ће подизвођач извршити;
2) _________________________________________________________ са седиштем у _________________________, мат.бр._______________, ПИБ:________________, за услуге: _____________________________________________________________________ којем ће се плаћање вршити непосредно од стране Наручиоца/непосредно од стране Извршиоца, на текући рачун број:________________________, за део уговора који ће подизвођач извршити.
(Уколико понуђач наступа са подизвођачем/има, приликом закључивања уговора биће уписани подизвођачеви подаци – биће преузети из понуде).

· да су средства за јавну набавку предвиђена Програмом пословања ЈВП „Србијаводе“ за 2024. годину (сагласност Владе објављена у „Службеном гласнику РС“, број 16/24, 26/24 и 59/24) – у даљем тексту: програм пословања Наручиоца, одељак 8. Планиране набавке, табела 8.1. Планирана финансијска средства за набавку добара, услуга и радова и Планом јавних набавки ЈВП „Србијаводе“ за 2024. годину, редни брoj 0142. 
Члан 1. 
Предмет овог уговора је пружање услуга: Израда и иновација техничке документације у оквиру реализације пројекта изградње бране и акумулације „Ариље - профил Сврачково“, који подразумева:
1) Израду елабората последица услед изненадног рушења или преливања бране „Ариље – профил Сврачково“;
2) Иновирање пројекта антиерозивних радова у сливу акумулације „Ариље“ – II фаза и
3) Актуелизацију пројекта цевовода сирове воде од излазног тунела бране до водозахвата „Шевељ“ која обухвата:

· Идејно решење (ИДР);

· Идејни пројекат (ИДП) и 

· Пројекат за грађевинску дозволу (ПГД)

Извршилац се обавезује да услуге из става 1. овог члана изведе у свему према Понуди, Пројектном задатку, односно Техничким карактеристикама (спецификацији) из конкурсне документације, који су саставни део овог уговора и важећим прописима који регулишу област планирања и изградње.

Члан 2.


Цена за извршење услуга из члана 1. овог уговора без ПДВ-а износи ____________________ динара, односно са урачунатим ПДВ-ом укупно износи ___________________ динара.

У цену из става 1. овог члана су урачунати сви трошкови које Извршилац има у извршењу овог уговора.
Уговорена цена из става 1. овог члана је фиксна и не може се мењати за време трајања уговора.

Члан 3. 

Уговорне стране су сагласне да се плаћање по овом уговору врши на основу привремених ситуација оверених од стране овлашћеног представника одређеног од стране Наручиоца за праћење извршења услуга из члана 1. овог уговора, сачињених према извршеним услугама, применом цена из Обрасца структуре понуђене цене услуга Извршиоца у року од 45 дана од дана пријема.


Извршилац, уз привремену ситуацију доставља Наручиоцу потписани извештај о реализованим услугама у шест примерака.


Извршилац доставља Наручиоцу привремене ситуације за део услуге који је реализовао по прихваћеном извештају.

(У случају реализације уговора са подизвођачем у овом члану се додаје један од следећих ставова: 

„Наручилац ће део укупне цене за део уговора који изврши подизвођач, непосредно исплатити на његов текући рачун након извршења услуге и прихватања извештаја о реализованим услугама од стране Наручиоца, у року од 45 дана,, уз сагласност Извршиоца“;

или

„У случају да Извршилац наступа са подизвођачем за којег је наведено да се плаћање врши непосредно од стране Извршиоца  за део уговора који је подизвођач извршио, Извршилац је дужан да у року од 60 дана од дана примљене уплате од стране  Наручиоца, достави Наручиоцу доказ и изјаву подизвођача да је извршио плаћање подизвођачу његових потраживања, а уколико Извршилац у наведеном року не достави доказ и изјаву подизвођача, Наручилац ће доставити Канцеларији за јавне набавке предлог за покретање прекршајног поступка, у складу са важећим прописима“)
Члан 4. 


Наручилац има право да, након пријема извештаја из члана 3. став 2. овог уговора, достави Извршиоцу примедбе у писаном облику или достављени извештај прихвати и одобри у писаном облику. 

По прихваћеном извештају, Извршилац доставља Наручиоцу привремену ситуацију за део услуге коју је реализовао, а која садржи број под којим је заведен уговор код Наручиоца и код Извршиоца.


Исплату услуга Наручилац ће вршити у року до 45 дана од дана пријема привремене ситуације за сваки прихваћени и одобрени извештај, од стране овлашћеног представника Наручиоца.


Извештај из става 1. овог члана обавезно садржи: преглед извршених активности и оквирни преглед преосталих активности до краја извршења уговора.

Члан 5. 

Након извршене целокупне услуге из члана 1. овог уговора, Извршилац доставља Наручиоцу Коначни извештај о извршеној услузи која је предмет овог уговора у року од 5 дана од дана извршене целокупне услуге.


Наручилац има право да достави примедбе у писаном облику Извршиоцу у року од 5 дана од дана достављања Коначног извештаја или да достављени Коначни извештај прихвати и одобри у писаном облику.


Извршилац је дужан да поступи по писаним примедбама Наручиоца у року који, у зависности од обима примедби одређује Наручилац у тексту примедби, и изврши тражене исправке или допуне, односно да отклони евентуалне недостатке израђене техничке документације.  


Уколико Извршилац у року који одреди Наручилац не поступи по примедбама из неоправданих разлога, Наручилац има право да наплати средство обезбеђења за испуњење уговорних обавеза или да једнострано раскине уговор.


О немогућности поступања по примедбама Наручиоца у датом року, Извршилац обавештава Наручиоца у писаном облику, уз детаљно образложење разлога, најкасније у року од три дана од дана пријема примедби Наручиоца, у супротном, било који разлози за непоступање Извршиоца у датом року који је одредио Наручилац ће се сматрати неоправданим.

Након отклањања евентуалних недостатака пружене услуге из члана 1. овог уговора и извршених исправки и допуна од стране Извршиоца, Наручилац прихвата и одобрава Коначни извештај о извршеној услузи која је предмет овог уговора у року од 20 дана од дана пријема исправне окончане ситуације.

Члан 6.

Извршилац је дужан да на дан закључења уговора, преда наручиоцу средство обезбеђења и то: бланко сопствену меницу за испуњење уговорних обавеза, менично овлашћење да се меница може наплатити у висини 10% од вредности уговора (без ПДВ-а), важности 30 дана дуже од дана трајања уговора, копију картона депонованих потписа лица која имају депоноване потписе у банци у којој понуђач има отворене рачуне и потврду пословне банке да је достављена меница регистрована у Регистру меница и овлашћења НБС. Меница мора бити оверена печатом и потписана од стране лица овлашћеног за заступање.

Наручилац ће уновчити меницу за испуњење уговорних обавеза у случају да Извршилац не буде извршавао своје уговорне обавезе у роковима и на начин предвиђен овим уговором. 

Ако се за време трајања овог уговора промене рокови за испуњење уговорних обавеза, важност менице мора да се продужи.

Наручилац ће вратити нереализовану меницу у року од 30 дана од дана испуњења свих уговорних обавеза.
Члан 7.

Извршилац се обавезује да:

1) предложи главног пројектанта и именује одговорне пројектанте у извршењу услуга из члана 1. овог уговора и о томе обавести Наручиоца у року од пет дана од дана потписивања уговора;

2) услуге које су предмет овог уговора изради према Пројектном задатку Наручиоца и Понуди, поштујући важеће прописе, техничке нормативе, стандарде и правила струке;

3) благовремено укаже Наручиоцу на све евентуалне недостатке у Пројектном задатку, као и на друге околности које је знао или је морао знати, а које могу бити од значаја за предметну техничку документацију и касније извођење радова по њој;

4) предложи измене Пројектног задатка Наручиоцу;
5) извештава Наручиоца писаним путем о току реализације услуга из члана 1. овог уговора кроз месечне извештаје и/или ванредне извештаје и презентације на захтев Наручиоца;

6) на захтев Наручиоца омогући контролу и увид у свим фазама пружања услуга које су предмет овог уговора;

7) поступи по оправданим примедбама Наручиоца и надлежних органа који издају одређене услове, сагласности и/или одобрења у смислу како пројекат мора бити урађен, односно да урађеној техничкој документацији изврши исправке и уради допуне услуга које су предмет овог уговора о свом трошку;

8) услуге које су предмет овог уговора преда Наручиоцу у три штампаних примерака оверених и потписаних у складу са прописима који уређују садржину, начин и поступак израде и начин вршења контроле техничке документације према класи и намени објеката, као и у дигиталној форми у отвореном и затвореном формату;
9) техничку и другу документацију преда Наручиоцу у складу са важећим прописима и Пројектним задатком.
Члан 8.

Наручилац се обавезује да:

1) у року од пет дана од дана потписивања уговора, Извршиoцa писмено обавести о представнику овлашћеном за праћење извршења (реализације) овог уговора;
2) уведе Извршиoцa у посао у року од седам дана од дана потписивања уговора, што подразумева да му стави на располагање податке потребне за извршење услуга које су предмет овог уговора, односно да му преда расположиву документацију, што се констатује посебним записником који потписују овлашћени представници обе уговорне стране;

3) да Извршиoцу благовремено истакне примедбе и предлоге;
4) да Извршиоцу изврши плаћање у складу са чл. 3. и 4. овог уговора; 

5) да уговорене услуге пружене у складу са важећим прописима и одредбама овог уговора прими путем записника о примопредаји.
6) Измени Пројектни задатак по прихваћеним предлозима Извршиоца

Члан 9.

Рок за извршење услуга из члана 1. овог уговора је ______ (рок за извршење уговорених услуга не може бити дужи од шест месеци од дана закључења уговора – подаци ће бити преузети из понуде) месеци од дана закључења уговора.
  Члан 10.

У случају непредвиђених догађаја који су ван контроле Наручиоца и Извршиоца, који спречавају било коју уговорну страну да изврши своје обавезе по овом уговору и који се у време закључења уговора нису могле предвидети, извршавање уговорних обавеза ће се прекинути за време за које траје немогућност извршења уговорних обавеза услед наступања непредвиђених догађаја, под условом да је друга уговорна страна о томе обавештена у року од три дана од дана сазнања за околности које утичу на прекид уговореног рока.

Под непредвиђеним околностима из става 1.овог члана подразумевају се:

1) промењене околности које нису последица пропуста Извршиоца, односно у случају више силе (лоши климатски услови, велике кише и снег које узрокују расквашеност терена и/или високи водостај река);
2) обезбеђивање свих подлога и података;
3) измене техничке документације по одобрењу Наручиоца;
4) немогућности да се обезбеде финансијска средства за плаћање у року или неиспуњења обавеза Наручиоца у достављању података;
5) израда студија и елабората који су саставни део техничке документације, а које из објективних разлога нису могле бити предвиђене пројектним задатком;
6) прекорачење рокова за исходовање услова, сагласности и дозвола надлежних органа;
7) студија и елабората који су саставни део техничке документације, а које из објективних разлога нису могле бити предвиђене пројектним задатком;
8) време потребно за рад надлежних институција на које Извршилац нема утицаја.

Време за које су трајале околности које су узроковале прекид у извршењу услуга (немогућност извршења уговорних обавеза услед наступања непредвиђених догађаја) не урачунава се у уговорени рок.


Рок за извршавање услуге наставља да тече пошто престану разлози за застој у пружању услуга, што уговорне стране констатују записнички и анексом овог уговора.
Члан 11.


Извршилац може писменим путем затражити од Наручиоца сагласност за промену главног и/или одговорног пројектанта уз навођење разлога и околности за  насталу промену.


Наручилац је дужан да се у року од пет дана од пријема писменог захтева Извршиоца изјасни да ли је сагласан са променом из става 1. овог члана, а уколико се Наручилац у наведеном року не изјасни сматраће се да је сагласан са захтеваном променом.


 Уколико се Наручилац у року из става 2. овог члана изјасни да није сагласан са променом главног и/или одговорног пројектанта, уговор се може раскинути и Наручилац има право наплате достављене менице у висини до 10 % од вредности уговорене услуге. 

Члан 12.


Након прихватања Коначног извештаја о извршеној услузи која је предмет овог уговора, пријем (израђене техничке документације) пружених уговорених услуга врши се потписивањем записника о примопредаји од стране овлашћених представника Наручиоца и Извршиоца, чиме се стичу услови за израду коначног обрачуна и наплату окончане ситуације.

Након пријема пружене уговорене услуге, Наручилац ће извршити исплату Извршиоцу у року од 45 дана од дана пријема окончане ситуације.
Ако Извршилац не изврши услуге које су предмет овог уговора, односно поједине делове, по уговорном Пројектном задатку и у складу са техничким прописима, као и према резултатима сопственог проверавања и правилима струке, Наручилац има право да захтева обустављање даљег пружања услуга, односно њеног дела, односно да захтева испуњење уговорних обавеза.

Члан 13.


Ако Извршилац не изврши уговорене услуге у року предвиђеном уговором, својом кривицом, дужан је да плати Наручиоцу уговорну казну за сваки календарски дан закашњења у висини од једног промила од вредности уговореног пројекта, с тим што износ овако одређене уговорне казне не може прећи 5% од вредности уговорених услуга.


Уколико због кашњења Извршиоца са извршењем услуга Наручилац трпи штету у већем износу од висине уговорне казне, Наручилац има право да тражи накнаду штете од Извршиоца у висини која надмашује износ уговорне казне.

Члан 14.

Извршилац се обавезује да све пропусте у пружању услуга које су предмет овог уговора, а које примете Наручилац и органи надлежни за издавање грађевинских дозвола, отклони о свом трошку.


Уколико Извршилац не отклони недостатке из става 1. овог члана, Наручилац задржава право да ангажује друго овлашћено привредно друштво за отклањање нађених недостатака на рачун Извршиоца или да снизи уговорену цену из уговора, или да раскине уговор. 

У оба случаја из става 2. овог члана, Наручилац има право на накнаду штете и на реализацију средства обезбеђења из члана 6. овог уговора. 


Уколико извршене услуге, које су предмет овог уговора, имају такве недостатке који их чине неупотребљивим или ако је предметна услуга извршена противно изричитим условима из уговора и Пројектног задатка, Наручилац има право да раскине овај уговор и активира меницу за испуњење уговорних обавеза, без обавезе да од Извршиоца тражи претходно отклањање недостатака. 

Уколико за Наручиоца из наведених разлога из става 4. овог члана настане штета која је већа од вредности менице за испуњење уговорних обавеза, Наручилац има право да захтева и накнаду штете, до пуног износа штете.


Наручилац може једнострано раскинути овај уговор пре истека рока, у случају непридржавања уговорних обавеза Извршиоца, односно у складу са законом којим се уређују облигациони односи.

Члан 15.


Саставни део овог уговора чине:

· Понуда Извршиоца бр. _________ од _________ 2023. године;
· Техничка спецификација и
· Пројектни задатак.

Члан 16.

Уговорне стране су сагласне да ће све спорове, који настану у извршењу овог уговора, решавати споразумно, а уколико то не буде могуће, спор ће решити стварно надлежан суд у Београду.

Члан 17.


Овај уговор сачињен је у четири истоветна примерка од којих свака страна задржава по два примерка.

Горан Пузовић, дипл.инж.пољ.                                                                        
Напомена: 
Модел овог уговора је саставни део конкурсне документације и представља садржину уговора који ће бити закључен са изабраним понуђачем. Пре потписивања у уговор ће бити унети подаци из изабране понуде (уз навођење групе понуђача као уговорних страна уколико се ради о заједничкој понуди и/или навођења подизвођача у уводним одредбама уколико се понуда не подноси самостално).


Модел уговора се не попуњава, не потписује, не печатира и не доставља. Понуђач потврђује да је у свему сагласан са садржином уговора који ће Наручилац закључити са изабраним понуђачем означавањем поља „упознати смо са садржином и прихватамо модел уговора/оквирног споразума“ приликом састављања понуде на Порталу јавних набавки.

